Deputatul USR Nicușor Dan a fost dat afară, miercuri, de la ședința Consiliului General al Capitalei, după ce a vrut să ia cuvântul pentru a-și expune punctul de vedere legat de transmiterea în administrarea Administrației Străzilor Sector 1 și a RATB a străpungerii Buzești - Berzei, scrie Hotnews.

Citește și: Ceartă între Firea și Ciucu: „Domnule agitat, sunteți tânăr, faceți riduri” / „Primarul iniţiază ştiri false”

Nicușor Dan a fost acuzat de către Orlando Culea, președintele ședinței, că nu a respectat regulamentul Consilului General al Municipiului București și i-a transmis că nu i se va permite să ia cuvântul. Cum Nicușor Dan a insistat, președintele ședinței a cerut intervenția agenților de pază pentru a-l evacua din sală pe deputatul USR.

Ulterior, Nicușor Dan a declarat că intenționează să depună o plângere penală împotriva lui Orlando Culea, întrucât legea îi permite să participe la ședințele Primăriei, dar și să ia cuvântul, în calitate de deputat.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media